**Artikkel til barnehagenes nettsider**

**Foreldreundersøkelsen for barnehager 2025**

Bergen kommune sine barnehager benytter den nasjonale foreldreundersøkelsen i regi av Utdanningsdirektoratet. Undersøkelsen ble gjennomført i januar 2025, og foresatte med barn i kommunale barnehager fikk mulighet til å si sin mening om ulike forhold ved barnehagetilbudet.

Vår barnehage fikk en svarprosent på 76,2 %. Vi takker alle som tok seg tid til å svare på undersøkelsen.

Resultatene fra undersøkelsen er tilgjengelige på [www.barnehagefakta.no](http://www.barnehagefakta.no) Barnehagefakta er utarbeidet av Utdanningsdirektoratet og presenterer relevant informasjon om norske barnehager, og er primært rettet mot foreldre som ønsker å orientere seg i barnehagetilbudet før de skal søke barnehageplass.

Søk opp barnehagen. Tall fra undersøkelsen vises nede på høyre side, «Foreldretilfredshet».

Resultatene fra undersøkelsen gir et viktig grunnlag for vårt videre arbeid med å sikre god kvalitet på tjenesten vi tilbyr. Barnehagen jobber nå med oppfølging av resultatene og vil utforme en handlingsplan som viser hvilke områder vi ønsker å bevare og hvilke områder vi ønsker å forbedre. Handlingsplanen vil bli gjennomgått i samarbeidsutvalget, og gjort tilgjengelig for dere foresatte.